Schillingsbossel

Schillingsbossel () is en Oort in de Gemeen Otter (Samtgemeen Töst) in’n Landkreis Horborg, Neddersassen. De Oort höört polietsch al von öllers bi Otter mit bi.

 Geografie 

Dicht bi Schillingsbossel liggt de Born von de Oost. Blots en poor hunnert Meter in’n Oosten flütt al de Otterer Beek langs, de in de Wümm münnt.

De Naveröörd sünd Töst in’n Noorden, Knick un Hinkenbossel in’n Noordoosten, Kamperlien in’n Oosten, Kamp un Otter in’n Süüdoosten, Riepshoff in’n Süüdwesten, Depenbrook in’n Westen un Quellen in’n Noordwesten.

 Historie 

 Verwaltungsgeschicht 

In de Franzosentied von 1810 bet 1814 hett de Oort to de Mairie Töst in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Vaagdie Töst in dat Amt Horborg tohöört. 1852 is de Vaagdie Töst in dat Amt Mesborg wesselt, dat 1859 denn in dat Amt Töst ümwannelt worrn is. Na 1885 weer dat in’n Kreis Horborg. 1932 is dat Deel von’n ne’en, grötteren Kreis Horborg worrn.

De Oort is an’n 1. Juli 1972 as Deel von de Gemeen Otter mit de Gemeenreform in Neddersassen an de nu gröttere Gemeen Otter kamen.

 Inwahnertall 

 Religion 

Schillingsbossel is evangeelsch-luthersch präägt un höört to dat Kaspel von de Johannes-de-Döper-Kark in Töst.

För de Kathoolschen is de Hillig-Hart-Kark in Töst tostännig, de siet 1. November 2014 to de Karkengemeen St. Petrus in Bookholt tohöört.

 Weertschop un Infrastruktur 

 Verkehr 

Schillingsbossel is in’n Westen verbunnen mit Riepshoff un in’n Oosten mit de Kreisstraat 41.De K 41 löppt in’n Süden na Otter un in’n Noorden an de Landsstraat 141. De L 141 wedder geiht in’n Noorden na Töst (mit Ansluss an de Bundsstraat 75) un Hullnst un in’n Süüdoosten bi Will an de Bundsstraat 3, de denn in Süden na Snevern un Soltau to löppt. Von Töst ut löppt de B 75 in’n Süüdwesten na Lauenbrüch, Scheeßl un Rodenborg un in’n Noordoosten över Kakenstörp na Bookholt.

De nächste Autobahn is de Autobahn 1. De Opfohrt 45 Hullnst un de Opfohrt 46 Heidenau doot all beid so 13 Kilometer in’n Noordwesten von Schillingsbossel liggen.

De nächste Bahnhoff is so bi twee Kilometer wied weg in’n Noorden de Bahnhoff Töst an de Bahnlien Hamborg–Bremen.

 Scholen 

De Kinner ut Schillingsbossel gaht na de Grundschool Otter op School. Na de Grundschool gaht de Kinner normalerwies in Töst na School, op de Hauptschool Töst, de Realschool Töst oder dat Gymnasium Töst.

 Footnoten 

Kategorie:Oort
Kategorie:Landkreis Horborg